Lygelater

Lygelater er en slekt av biller som hører til familien smellere (Elateridae).

Utseende 
Middelsstore (ca. 25-30 millimeter), noe brede, rødbrune smellere, pronotum sider ofte lysere. Oversiden er fint hårete. Fasettøynene er velutviklede. Antennene er noe lengre enn hode + thorax. Pronotum er noe lengre enn bredt, rundet, kraftig punktert, med små, noen ganger utydelige lysorganer ved bakhjørnene, som er spisst uttrukne. Dekkvingene har fine punktstriper. Denne slekten har også små lysorganer på bakkroppen.

Larvene er slanke, litt flate, glatte med en voksaktige overflate og nokså lange hår på sidene, gulaktige på farge bortsett fra hodet som er mørkt. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Smellernes larver lever i jorda eller i død ved. Larvene i denne slekten er trolig rovdyr. Disse artene har lysorganer og kan lyse i mørket.

Utbredelse 
Artene er utbredt i Sør- og Mellom-Amerika, fra det sørlige Mexico i nord til Bolivia i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien skjellsmellere, Agrypninae Candéze, 1857 
 Stammen Pyrophorini Candéze, 1859
 Slekten Lygelater Costa, 1975
 Lygelater bifossulatus (Candèze, 1865)
 Lygelater fulgidus (Germar, 1841)
 Lygelater ignitus (Fabricius, 1787)
 Lygelater indicus (Herbst, 1783)
 Lygelater piceus (Schwarz, 1902)
 Lygelater succinum Costa, 1980
 Lygelater torridus Costa, 1980

Referanser

Eksterne lenker 
 Bilder av Lygelater ignitus
 

Smellere
Biller formelt beskrevet i 1975
Dyr formelt beskrevet av Cleide Costa